**Rokovací poriadok volebnej konferencie ObFZ Vranov nad Topľou – 3.11.2021**

**Článok 1**

Na volebnej konferencii ObFZ Vranov nad Topľou sa zúčastňujú :

1. a) delegáti s právom hlasovať
2. b) hostia

**Článok 2**

Ako delegáti s právom hlasovať sa konferencie zúčastňujú delegáti futbalových klubov okresu Vranov nad Topľou

**Článok 3**

1. a) Konferencia je uznášaniaschopná, ak je prítomná nadpolovičná väčšina delegátov s právom hlasovať.
2. b) Konferencia rozhoduje formou uznesenia, ktoré sa uvedie do zápisnice z volebnej konferencie
3. c) Na prijatie rozhodnutia je potrebné, aby za rozhodnutie hlasovala nadpolovičná väčšina prítomných delegátov s právom hlasovať.

**Článok 4**

1. a) Priebeh konferencie zabezpečuje pracovné predsedníctvo a pracovné komisie.
2. b) Konferencia na začiatku rokovania volí tieto pracovné komisie :
3. • mandátovú
4. • návrhovú
5. c) Návrhy na zloženie pracovného predsedníctva, pracovných komisií a ich predsedov predkladá riadiaci konferencie. Ich voľbu uskutočňujú delegáti s právom hlasovať a to verejným hlasovaním.
6. d) V pracovnom predsedníctve a pracovných komisiách sú zástupcovia okresu Vranov nad Topľou

**Článok 5**

1. a) Konferenciu vedie predsedajúci, ktorého tým poveril predseda ObFZ Vranov nad Topľou, , riadi sa programom, ktorý konferencia schválila v úvode rokovania.
2. b) Návrh programu konferencie predkladá VV ObFZ Vranov nad Topľou, prípadné návrhy na zmenu, či doplnenie navrhovaného programu môžu podávať iba delegáti s právom hlasovať - riadni členovia ObFZ Vranov nad Topľou.
3. c) Na návrh delegáta môže byť program konferencie pozmenený, alebo doplnený na začiatku konferencie pred schvaľovaním programu, ak s tým súhlasí nadpolovičná väčšina delegátov s právom hlasovať
4. d) Konferencia nemôže rozhodovať o bode, ktorý nie je výslovne uvedený v schválenom programe delegátmi na začiatku konferencie
5. e) V rámci bodu „Rôzne“, alebo „Diskusia“ môže volebná konferencia prijímať iba odporúčania a stanoviská.
6. f) K jednotlivým bodom programu sa môžu delegáti vyjadrovať v rámci ich prerokovania.
7. g) V diskusii môžu vystúpiť delegáti s právom hlasovať a pozvaní hostia so súhlasom pracovného predsedníctva. V záujme operatívnosti a vecného rokovania konferencie by dĺžka diskusného príspevku delegáta nemala prekročiť 5 minút. V priebehu diskusie je opakované vystúpenie delegáta prípustné len so súhlasom pracovného predsedníctva.
8. h) V priebehu rokovania konferencie má delegát právo vystúpiť s faktickou poznámkou v trvaní maximálne 1 minúty.
9. i) Písomne odovzdané diskusné príspevky sú považované za príspevky, ako keby boli prednesené ústne na konferencii.

**Článok 6**

Spôsob hlasovania a priebeh volieb upravuje volebný poriadok konferencie.

**Článok 7**

1. a) Hlasovanie o procedurálnych otázkach a predložených materiáloch sa uskutočňuje verejným hlasovaním delegátov s právom hlasovať zdvihnutím mandátového lístka.

Vo Vranove nad Topľou 12.11.2021